  Виталий Пронин 4 толэзь куспын пыдын вань ёросъёсы вуылӥз, 2 сюрслэсь ятыр иськем ортчиз.Инвожо толэзе, пельпумъёсыз вылэ 35 килограммъем песьтэр ошыса, Андрей Исаев Удмурт шаерез котыртыны потӥз. 4 толэзь куспын пыдын вань ёросъёсы вуылӥз, 2 сюрслэсь ятыр иськем ортчиз.Андрейлэн «Бадӟым тур» экспедициез сярысь ивор сётӥзы тросэз СМИ-ос, ачиз но Андрей нуэ аслэсьтыз блогзэ. Соин ик куд-ог ёросъёсын воргоронэз пумитаны дась вал ни. Киясаос, кылсярысь, кунгож доразы ик Андреез нянен-сылалэн, кырӟанъёсын возьмазы.- Укшай «Музейёслэн уйзы» ужрадазы. Пайми, тодмо суредась П. Кривоногов Кияса ёросын вордскемын, музейын солэн суредъёсыз утисько шуыса. Нырысьсэ мон адӟи удмурт культурая юртэз. Со вал Уддядиын. Пушказ плита, чайник, холодильник - кыӵе со удмурт корка луоз? Тае адӟеме бере льӧль малпанэ кылдӥз - удмурт культурая центр усьтыны. Со улэп этногурт выллем луыны кулэ, кытын улозы вашкала киужъёсын вырись адямиос. «Лудорвайлэсь» та пумысен дышетскыны кулэ.«Кыӵе ёросъёс сюлмад усизы?» юанлы Андрей туж кема малпаськиз. Но куд-огъёссэ пусйиз ик:Шаркан ёрос. Выжыосме шӧдӥсько, лэся, мынам атае татын вордӥськемын. Ёросын тырмымтэос но вань. Кылсярысь, кылдытэмын быдэс Россилы тодмо, кужмо бренд - Тол бабайлэн юртэз, но кыӵе солэн ляб программаез! Адямиос отысь  ӝутскем мылкыдын кошкыны кулэ, собере ымысь ыме, пельысь пеле мукетъёсызлы мед вералозы, макем отын усто. Программазы оглом нылпи садэ ветлӥсьёслы кадь кылдытэмын: Тол бабайлы кырӟан, кыз котыртӥ берган…  Кин тодэ, оло, азьланяз отчы ужаны мыно. Чортӥзы ни.Алнаш ёрос. Отын мон быдэс арня улӥ. Котькуд нунал мар ке выльзэ тодӥ, адӟи. Варали пор гуртын вань вырйылзы. Пересьёслэн верамзыя, татын вӧсяськонъёс ортчылӥзы, люкаськылӥзы бигеръёс, удмуртъёс, поръёс.  Со вырйылэ тубыса, мугоры ик ӟазег куэн шобыртӥськиз, валантэм кужымез шӧдӥз. Гуртоослы дэмлай усьтыны турмаршрут. Санэ басьтӥзы. Вуылӥ на Голюшурма гурт бервылэ. Кам 16 иськем пасьта, тон зарезь дурын кадь сылӥськод.Красногорск ёрос. Татын уло удмурт вӧсясьёс, Кильмезь шур потон выжыын вӧсяськыло. Со сяна, татын вань заповедник, кытын утисько Горд книгае пыртэм будосъёс но животъёс. Удмуртия - тунсыко шаер.* * *Экспедициез чакласа, йыре юан лыктэ: Андрей Удмуртиез котыртӥз шаерзэ тодон, ассэ шедьтон яке ассэ возьматон понна? Кызьы шуэ ачиз «путешественник», та экспедициен со трос лудкечъёсты кутӥз. Аслыз ним лэсьтӥз, трос калыкъёсын тодматскиз, табере аслэсьтыз проектъёссэ улонэ капчиенгес пыӵатыны быгатоз. Кылсярысь, солэн потэ вашкала удмурт осконэз улӟытэмез. Ёросъёсын но сыӵе адямиос вылӥллям.Мария Векшина Туспуктэмъёссы А. Исаевлэн но В. Филипповлэн Теги: Удмуртиезазинтон  